section_heading: Politički profil
paragraph_text: Mladi liberali Crne Gore su jedina organizacija mladih liberala u Crnoj Gori i jedina organizacija koja okuplja mlade ljude oko ideja liberalizma. Mladi liberali sastavni su dio Liberalne partije Crne Gore u okviru koje uživaju autonomiju. Rad Mladih liberala prepoznatljiv je od 1990.-ih godina kada su bili aktivni učesnici antiratnog pokreta i pokreta za suverenu državu Crnu Goru koji je predvodio Liberalni savez. Danas Mladi liberali u Crnoj Gori prepoznati su kao progresivna snaga koja inicira društvene reforme i pokreće široke debate na temeljima liberalizma o mnogim tabu temama konzervativnog društva. Slobodan pojedinac u slobodnom društvu jedan je od glavnih programskih ciljeva Mladih liberala.